Η φετινή δράση του ΟΗΕ για την Παγκόσμια Ημέρα Νερού, υπενθυμίζει στον κόσμο πως πάνω από 2,2 δισεκατομμύρια άνθρωποι ζουν χωρίς πρόσβαση σε ασφαλές πόσιμο νερό. Στόχος είναι να προχωρήσει και να επιτευχθεί το μεγάλο όραμα του ΟΗΕ για νερό και εγκαταστάσεις προσωπικής υγιεινής για όλους μέχρι το 2030. Στο Περού οι αρχές τροφοδοτούν 1,5 εκατομμύριο ανθρώπους με πόσιμο νερό, καθώς δεν έχουν πρόσβαση σε υδροδότηση, την ώρα που γίνονται έργα ώστε ακόμη και οι πιο απομακρυσμένες περιοχές να αποκτήσουν υποδομές. «Χτίζουν δίκτυο αποχέτευσης και ελπίζω να το συνεχίσουν. Σε αυτό το χωριό δεν έχουμε νερό και αποχέτευση για περισσότερα από 40 χρόνια. Τόσο τα παιδιά μας όσο και εμείς μεγαλώσαμε εδώ πηγαίνοντας τουαλέτα σε αυτοσχέδιους λάκκους». Την ίδια στιγμή εγκαινιάστηκε στην Ελβετία η πρώτη Βιβλιοθήκη Νερού, ώστε να ευαισθητοποιήσει τον κόσμο για να μην σπαταλάει νερό. Στόχος είναι μέσα στη βιβλιοθήκη να βρεθούν λύσεις για την παροχή νερού, καθώς τα τελευταία χρόνια μεγαλώνουν οι περίοδοι ξηρασίας σε πολλές περιοχές του κόσμου λόγω και της κλιματικής αλλαγής.